24/11/2016 | Administración LocalMunicipal
Touro
Remitindo anuncio definitivo de aprobación de modificación da Ordenanza reguladora do IVTM

EDICTO Transcorrendo o prazo legal de exposición ao público da aprobación da modificación da ordenanza reguladora do Imposto sobre vehículos de tracción mecánica, sen que se presentasen reclamacións, publícase aos efectos legais correspondentes, a ordenanza definitiva e o acordo da aprobación. Na sesión do Pleno celebrada o día 30 de setembro de 2016, adoptouse o seguinte acordo: III.–MODIFICACIÓN ORDENANZA IVTM. Dáse conta do escrito remitido pola Excma. Deputación Provincial da Coruña, no que se refire a problemática xurdida pola necesidade de validar a homologación de esixencia do certificado de discapacidade para os efectos do importe sobre vehículos de tracción mecánica coa condición de pensionista da Seguridade Social por ter recoñecida unha pensión de incapacidade permanente total, absoluta ou de gran invalidez, incorporando á mencionada homologación á ordenanza fiscal que regula o IVTM. Visto o informe favorable da Comisión de Facenda, o Pleno, por unanimidade, acorda: Primeiro. –Modificar a ordenanza do imposto sobre vehículos de tracción mecánica (IVTM), incorporando á mesma o texto seguinte: “En relación co disposto no parágrafo segundo do artigo 93.2 do Texto refundido da Lei reguladora das Facendas Locais, os solicitantes da exención por discapacidade deberán achegar o certificado da discapacidade (en grao igual ou superior ao 33 por cento) emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluta ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade.” Segundo. –O texto integro da ordenanza quedará redactado da seguinte maneira: “Artigo 1. –De conformidade co previsto no artigo 92 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, o imposto esixirase conforme ás cotas do cadro de tarifas contidas no artigo 95 do citado texto ou conforme as actualizacións que se produzan do mencionado artigo. Artigo 2. –O pago do imposto acreditarase mediante declaración-liquidación ou recibo, debidamente validado pola entidade recadadora. Artigo 3.1) No caso de primeira adquisicións de vehículos, ou cando estes se reformen de maneira que altere a súa clasificación aos efectos do presente imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días a contar da data de adquisición ou reforma, declaración-liquidación segundo modelo aprobado pola mesma Corporación, acompañando a documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo.2) Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se efectuou mediante a correcta aplicación das normas reguladoras do imposto. Artigo 4.1) No caso de vehículos xa matriculados ou declarados aptos para a circulación, a recadación das correspondentes cotas realizarase mediante o sistema de padrón anual no que figurarán todos os vehículos suxeitos ao imposto que estean inscritos no correspondente Rexistro Público a nome de persoas ou entidades domiciliadas neste termo municipal.2) O padrón do imposto expoñerase ao público anualmente para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Artigo 5. –En relación co disposto no parágrafo segundo do artigo 93.2 do Texto refundido da Lei reguladora das Facendas Locais, os solicitantes da exención por discapacidade deberán achegar o certificado da discapacidade (en grao igual ou superior ao 33 por cento) emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluta ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade.” Segundo. –Expoñer ao público o presente acordo e a ordenanza fiscal tal e como preceptúa o artigo 17.1 e 2 da Lei 39/1988. Terceiro. –Elevar a definitivo este acordo se non se presentan reclamacións ao mesmo e continuar o expediente ata a súa conclusión co procedemento previsto no artigo 17.4 e 5 da mencionada Lei. Cuarto. –Esta ordenanza fiscal entrará en vigor o mesmo día da súa publicación no Boletín Oficial da Provincia e será de aplicación a partir do día primeiro de xaneiro de 2017. Touro, 21 de novembro de 2016. O alcalde Asdo.: Ignacio Codesido Barreiro